Киршёлк

Киршёлк — Чүй облусунун Ысык-Ата районундагы айыл. Люксембург айыл аймагына караштуу. Бишкек — Каракол автомобиль жолунун, Бишкек — Балыкчы темир жолунун боюнда, деңиз деңгээлинен 735 м бийиктикте жайгашкан. Райондун борбору жана темир жол станциясы Кант шаарынан 5 км батыш тарапта. Кыштактын түндүк тарабынан Чоң Чүй каналы өтөт. Кыштак 1930-жылы негизделген. Калкы 2134 киши (2023); негизинен дыйкан чарбаларында эмгектенет. Орто мектеп, китепкана, бала бакча, маданият үйү ж. б. бар. Үй-бүлөлүк врачтар тобу, соода түйүндөрү иштейт.

 Булактар 
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9

Категория:Ысык-Ата району
Категория:Кыргызстандын кыштактары‎